Diari Oficial de la Generalitat Valenciana


Sumari del DOGV 9173, del 14-09-2021 (2021/9102)

RESOLUCIÓ de 2 de setembre de 2021, del president de Turisme Comunitat Valenciana, per la qual es dona publicitat a les resolucions de concessió d'ajudes directes a persones físiques o jurídiques explotadores d'establiments públics d'oci nocturn de la Comunitat Valenciana en compliment del Decret 29/2021, de 19 de febrer, del Consell, d'aprovació de les bases reguladores i de concessió directa de les esmentades ajudes.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9173

Data del DOGV
:   14-09-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/9102


Data del document
:   02-09-2021

Organisme emissor
:   Turisme Comunitat Valenciana

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 2 de setembre de 2021, del president de Turisme Comunitat Valenciana, per la qual es dona publicitat a les resolucions de concessió d'ajudes directes a persones físiques o jurídiques explotadores d'establiments públics d'oci nocturn de la Comunitat Valenciana en compliment del Decret 29/2021, de 19 de febrer, del Consell, d'aprovació de les bases reguladores i de concessió directa de les esmentades ajudes. [2021/9102]  
  
  
Antecedents de fet  
Primer. En data 24 de febrer de 2021 es va publicar en el Diari Oficial de la Generalitat Valenciana el Decret 29/2021, de 5 de febrer, del Consell, d'aprovació de les bases reguladores i de concessió directa d'ajudes a persones físiques o jurídiques explotadores d'establiments públics d'oci nocturn, per la Covid-19, establint-se a l'article 2 de l'esmentat decret (Persones beneficiàries) les següents condicions:  
  
1. Ser persones físiques o jurídiques explotadores dels establiments públics que s'indiquen en l'apartat següent. S'ha d'entendre per persona explotadora aquella que es dedique a l'explotació econòmica de l'activitat d'oci nocturn en l'establiment públic objecte de subvenció, i aquesta pot ser titular de la llicència d'obertura i activitat o, si no és el cas, propietària, arrendatària o tindre la titularitat jurídica d'aquest per qualsevol títol vàlid en dret.  
2. Explotar alguna de les tipologies d'establiments públics d'oci nocturn següents:  
- Locals tipologia A): pubs, cafés cantant, cafés concert, cafés teatre.  
- Locals tipologia B): discoteques, sales de ball, sales de festa.  
Segon. L'òrgan instructor ha emés uns informes favorables dels sol·licitants que complien els requisits exigits en el Decret 29/2021, en el qual formulen a través del director de Turisme Comunitat Valenciana successives propostes de concessió i aquest les ha elevades al president de Turisme Comunitat Valenciana, el qual ha resolt la concessió de les ajudes; tot això d'acord amb el que estableixen els articles 9 (Instrucció) i 10 (resolució i recursos) de l'esmentat Decret 29/2021.  
  
Tercer. El Decret 29/2021, en l'article 11 (Mitjans de notificació) expressament assenyala: La resolució de concessió o denegació es notificarà a la persona o entitat sol·licitant en els termes previstos en la Llei 39/2015, d'1 d'octubre, del procediment administratiu comú de les administracions públiques, i es publicarà en la web institucional de Turisme Comunitat Valenciana, en l'apartat corresponent a les ajudes 2021, tal com estableix la legislació bàsica de procediment administratiu comú, així com en el Diari Oficial de la Generalitat Valenciana, en compliment del que estableix la Llei 38/2003, de 17 de novembre, general de subvencions, sobre publicitat de subvencions concedides.  
  
D'acord amb l'assenyalat, les successives resolucions de concessió, fins a un total de 12, han sigut notificades als beneficiaris individualment i publicades en la web institucional de Turisme Comunitat Valenciana. La situació d'extraordinària urgència que va motivar l'aprovació del decret, s'ha fet extensiva a la resolució i comunicació de les ajudes escalonada en el temps en benefici dels sol·licitants.  
  
Per a donar resposta a la notificació a través del Diari Oficial de la Generalitat Valenciana, s'annexen a aquesta resolució els enllaços de les successives resolucions de concessió d'ajudes directes en el marc del Decret 29/2021, de 5 de febrer, del Consell, d'aprovació de les bases reguladores i de concessió directa d'ajudes a persones físiques o jurídiques explotadores d'establiments públics d'oci nocturn, per la Covid-19.  
  
Fonaments de dret  
Primer. El Decret 29/2021, de 5 de febrer, del Consell, d'aprovació de les bases reguladores i de concessió directa d'ajudes a persones físiques o jurídiques explotadores d'establiments públics d'oci nocturn, per la Covid-19; la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; la Llei 38/2003, de 17 de novembre, general de subvencions i el seu Reglament, aprovat pel Reial decret 887/2006, de 21 de juliol, i altra normativa aplicable.  
Segon. La competència per a dictar aquesta resolució l'ostenta el president de Turisme Comunitat Valenciana, d'acord amb les competències assignades per l'article 31 (de la Presidència), apartat 2, subapartat f, del Decret 7/2020, de 17 de gener, del Consell, de regulació dels òrgans per a la coordinació de l'acció turística i de l'organisme públic per a la gestió de la política turística (DOGV 8728, 29.04.2020) i en aplicació de l'així establit en l'apartat 1 de l'article 10 (resolució i recursos) de l'esmentat Decret 21/2021.  
Tercer. L'article 36.3 de la Llei 39/2015, d'1 d'octubre, del procediment administratiu comú de les administracions públiques, estableix que els actes administratius de la mateixa naturalesa, com ara nomenaments, concessions o llicències, podran refondre's en un únic acte, acordat per l'òrgan competent, que especificarà les persones o altres circumstàncies que individualitzen els efectes de l'acte per a cada interessat.  
  
Vistos els anteriors antecedents de fet i fonaments de dret, resolc:  
  
Donar publicitat a les resolucions de concessió d'ajudes directes a persones físiques o jurídiques explotadores d'establiments públics d'oci nocturn de la Comunitat Valenciana dictades en compliment de l'article 11 del Decret 29/2021, de 19 de febrer, del Consell, d'aprovació de les bases reguladores i de concessió directa de les esmentades ajudes.  
  
  
Contra la present resolució de publicitat de resolucions de concessió, que posa fi a la via administrativa, podrà interposar-se un recurs contenciós administratiu davant els jutjats contenciosos administratius, dins del termini de dos mesos comptats a partir de l'endemà de la notificació d'aquesta i, potestativament, podrà interposar-se un recurs de reposició davant l'òrgan que ha dictat l'acte, en el termini d'un mes, a comptar a partir de l'endemà de la notificació d'aquesta, tot això de conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 2 de setembre de 2021.- El president de Turisme Comunitat Valenciana: Francesc Colomer Sánchez.  
  
  
ANNEX  
  
1. Resolució de 6 d'agost de 2021, del president de Turisme Comunitat Valenciana, de concessió directa d'ajudes a persones físiques o jurídiques explotadores d'establiments públics d'oci nocturn de la Comunitat Valenciana, per la Covid-19, en compliment del Decret 29/2021, de 19 de febrer, del Consell, d'aprovació de les bases reguladores i de concessió de les referides ajudes (DOGV 9027, 24.02.2021).  
  
2. Resolució de 4 d'agost de 2021, del president de Turisme Comunitat Valenciana, d'estimació d'al·legacions i concessió directa d'ajudes a persones físiques o jurídiques explotadores d'establiments públics d'oci nocturn de la Comunitat Valenciana.  
3. Resolució de 28 de juliol de 2021, del president de Turisme Comunitat Valenciana, de concessió directa d'ajudes a persones físiques o jurídiques explotadores d'establiments públics d'oci nocturn de la Comunitat Valenciana.  
4. Resolució de 19 de juliol de 2021, del president de Turisme Comunitat Valenciana, de concessió directa d'ajudes a persones físiques o jurídiques explotadores d'establiments públics d'oci nocturn de la Comunitat Valenciana.  
5. Resolució de 16 de juliol de 2021, del president de Turisme Comunitat Valenciana, de concessió directa d'ajudes a persones físiques o jurídiques explotadores d'establiments públics d'oci nocturn de la Comunitat Valenciana.  
6. Resolució de 23 de juny 2021, del president de Turisme Comunitat Valenciana, de concessió directa d'ajudes a persones físiques o jurídiques explotadores d'establiments públics d'oci nocturn de la Comunitat Valenciana.  
7. Resolució de 10 de juny 2021, del president de Turisme Comunitat Valenciana, de concessió directa d'ajudes a persones físiques o jurídiques explotadores d'establiments públics d'oci nocturn de la Comunitat Valenciana.  
8. Resolució de 28 de maig 2021, del president de Turisme Comunitat Valenciana, de concessió directa d'ajudes a persones físiques o jurídiques explotadores d'establiments públics d'oci nocturn de la Comunitat Valenciana.  
9. Resolució de 20 de maig 2021, del president de Turisme Comunitat Valenciana, de concessió directa d'ajudes a persones físiques o jurídiques explotadores d'establiments públics d'oci nocturn de la Comunitat Valenciana.  
10. Resolució de 17 de maig 2021, del president de Turisme Comunitat Valenciana, de concessió directa d'ajudes a persones físiques o jurídiques explotadores d'establiments públics d'oci nocturn de la Comunitat Valenciana.  
11. Resolució de 6 de maig 2021, del president de Turisme Comunitat Valenciana, de concessió directa d'ajudes a persones físiques o jurídiques explotadores d'establiments públics d'oci nocturn de la Comunitat Valenciana.  
12. Resolució de 4 de maig 2021, del president de Turisme Comunitat Valenciana, de concessió directa d'ajudes a persones físiques o jurídiques explotadores d'establiments públics d'oci nocturn de la Comunitat Valenciana.